Dziyń smogowy. 7 lutego jeżdżymy za darmo
Skuli prognozowanyj ôd Wojewōdzkigo Inszpektoratu Ôchrōny Strzodowiska na 7 lutego bardzo złyj jakości luftu nad miastami i gminami Gōrnoślōnsko-Zŏgłymbiowskij Metropolije, Bany Ślōnske ôgłosiyły dziyń smogowy.
Darmowych przejazdōw bydzie szło użyć w Banach Ślōnskich, KZK GOP, MZKP Tarnowske Gōry i MZK Tychy. Coby przejechać za darmo Banami Ślōnskimi, styknie przi kōntroli biletōw pokŏzać ważny dowōd rejestracyjny. Ôsoby w dowodym rejestracyjnym niy muszōm być formalnie jego posiedzicielym. Kożdy kerowca może weznōńć w rajzã jednã ôsobã tŏwarziszōncõ.
Darmowe przejazdy niy fungujōm w Banach Ślōnskich na tajli przigranicznyj Chałupki – Bohumin jak tyż we cugach Ornak na tajli Żywiec – Zakopane.
Darmowe przejazdy bydōm fungować bez cołki dziyń.
szl_Latn szl_Latn szl_Latn szl_Latn szl_Latn